wannaphong/clean_thaiwikipedia huggingface dataset:
# ดรงค์ สิงห์โตทอง
ดรงค์ สิงห์โตทอง หรือ เฮียซุ้ยวัดบารมี"เนื่องจำนงค์"ฟัด"สิงห์โตทอง"ลุ้น"คุณปลื้ม"จะช่วยใคร (1 กรกฎาคม พ.ศ. 2464 - 22 พฤศจิกายน พ.ศ. 2549) เป็นอดีตสมาชิกสภาผู้แทนราษฎรจังหวัดชลบุรี 4 สมัย เป็นอดีตหัวหน้าพรรคสันติชน และอดีตนายกสมาคมกลุ่มอาชีพการเกษตรชลบุรี เจ้าของฉายาว่า "เจ้าพ่อบึงกระโดน"ศึก 2 ตระกูลเมืองชล ‘เนื่องจำนงค์ - สิงห์โตทอง’

 ประวัติ 
ดรงค์ มีบุตรชาย คือ จิรวุฒิ สิงห์โตทอง เป็นสมาชิกสภาผู้แทนราษฎรจังหวัดชลบุรี และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย

 งานการเมือง 
ดรงค์ สิงห์โตทอง ร่วมก่อตั้งพรรคการเมืองขึ้นในปี พ.ศ. 2517 ชื่อ "พรรคสันติชน" โดยเขารับตำแหน่งรองหัวหน้าพรรคประกาศกระทรวงมหาดไทย เรื่อง การจดทะเบียนพรรคการเมือง  ราชกิจจานุเบกษา เล่ม 92 ตอน 193 ง พิเศษ หน้า 1 18 กันยายน พ.ศ. 2518  ต่อมาเขาได้รับตำแหน่งหัวหน้าพรรคประกาศกระทรวงมหาดไทย เรื่อง การเปลี่ยนแปลงพรรคการเมือง เพื่อนำทีมในลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในพื้นที่จังหวัดชลบุรี สังกัดพรรคสันติชน ซึ่งเขาเป็นหัวหน้าพรรค และได้รับเลือกตั้งเป็นสมัยแรก รวมทั้งนำสมาชิกลงสมัครรับเลือกตั้งเข้าสภาผู้แทนราษฎรได้จำนวน 8 ที่นั่ง ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ย้ายมาสังกัดพรรคกิจสังคม

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ลงสมัครอีกครั้งในนามพรรคก้าวหน้า นำโดยนายอุทัย พิมพ์ใจชน

 งานเกษตรกรรม 
ดรงค์ สิงห์โตทอง เป็นผู้ก่อตั้งและเป็นนายกสมาคมกลุ่มอาชีพการเกษตรชลบุรี และเคยนำกลุ่มสมาชิกเกษตรกรเข้าเฝ้าทูลละอองธุลีพระบาท พระบาทสมเด็จพระบรมชนกาธิเบศร มหาภูมิพลอดุลยเดชมหาราชทายาทเฮียซุ้ย ย้อนวันที่บิดา-ชาวชลบุรีรับเสด็จ พร้อมเปิดตัวเครื่องบินทำฝนเทียมที่สมทบทุนจัดซื้อ

ดรงค์ สิงห์โตทอง ได้บริจาคที่ดินจำนวน 5 ไร่ ให้แก่สหกรณ์โคนมบ้านบึง จำกัด เพื่อจัดตั้งศูนย์รวมน้ำนมดิบของกรมปศุสัตว์ เมื่อปี พ.ศ. 2527ผลการปฏิบัติระบบส่งเสริมสหกรณ์

 งานสร้างภาพยนตร์ 
ดรงค์ สิงห์โตทอง เคยเป็นผู้อำนวยการสร้างภาพยนตร์ เช่น เรื่อง สลัดดำ (2498)สลัดดำ (2498) เข้าฉายครั้งแรกเมื่อวันที่ 2 พฤศจิกายน พ.ศ. 2498 ฉายที่ศาลาเฉลิมกรุง

และ ค่ายนรก (2501) ดรงค์ สิงห์โตทอง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๙, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๕๕, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๑๐๑ ตอนที่ ๑๘๖ ง ฉบับพิเศษ หน้า ๓๗, ๑๔ ธันวาคม ๒๕๒๗
# รัฐอัพเพินท์เซ็ลเอาเซอร์โรเดิน
รัฐอัพเพินท์เซ็ลเอาเซอร์โรเดิน  เป็นรัฐของประเทศสวิตเซอร์แลนด์ เมืองหลวงชื่อ เฮริเซา รัฐอัพเพินท์เซ็ลเอาเซอร์โรเดินตั้งอยู่ทางทิศตะวันออกเฉียงเหนือของสวิตเซอร์แลนด์ ติดกับรัฐซังคท์กัลเลินและรัฐอัพเพินท์เซ็ลอินเนอร์โรเดิน
# คัมโปบัสโซ
คัมโปบัสโซ  เป็นนครและเทศบาลทางตอนใต้ของประเทศอิตาลี เป็นเมืองหลักของแคว้นโมลีเซและจังหวัดคัมโปบัสโซ เมืองตั้งอยู่ลุ่มแม่น้ำบีแฟร์โน อยู่ท่ามกลางเทือกเขาซันนีโอและเทือกเขามาเตเซ

คัมโปบัสโซมีชื่อเสียงจากงานฝีมือด้านใบมีด (อย่างกรรไกรและมีด) ที่มีการบันทึกมาตั้งแต่ศตวรรษที่ 14 เมืองยังมีชื่อเสียงทางด้านปลูกลูกแพร์และสการ์มอร์ซา (ชีส) เมืองมีมหาวิทยาลัยโมลีเซ
# พระราชพงศาวลีราชวงศ์ที่หนึ่งแห่งอียิปต์
นี่คือพระราชพงศาวลีของราชวงศ์ที่หนึ่งแห่งอียิปต์ ที่ปกครองอียิปต์โบราณตั้งแต่ศตวรรษที่ 32 ก่อนคริสตกาล จนถึงศตวรรษที่ 30 ก่อนคริสตกาล.

ตาราง
# พลเอกทหารปืนใหญ่
พลเอกทหารปืนใหญ่กาลรบใหญ่ในยุโรป ฉบับพิเศษ เรียบเรียงตามรายงานแลข่าวเยอรมัน เล่มสาม กรุงเทพฯ วันที่ ๑๖ พฤศจิกายน พ.ศ. ๒๔๕๗  เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท  แต่อยู่ต่ำกว่าพลเอกอาวุโส  และจอมพล 

ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ , พลเอกทหารม้า , พลเอกทหารช่าง , พลเอกทหารภูเขา , พลเอกทหารยานเกราะ  และพลเอกทหารสื่อสาร 

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ , พลเอกทหารพลร่ม , พลเอกทหารปืนใหญ่ต่อต้านอากาศยาน , พลเอกทหารสื่อสารอากาศ  และพลเอกทหารนักบิน 

 รายนามพลเอกทหารปืนใหญ่ที่มีชื่อเสียง 
 ลูทวิช เบ็ค (ดำรงยศ 1935-1938)
 วัลเทอร์ ฟ็อน ไรเชอเนา (ดำรงยศ 1936-1939)
 อัลเฟรท โยเดิล (ดำรงยศ 1940-1944)
 วัลเทอร์ วาร์ลีม็อนท์
 เฮ็ลมูท ไวท์ลิง 

ดูเพิ่ม
 การเปรียบเทียบยศทหารแวร์มัคท์
 ยศและเครื่องหมายของวัฟเฟิน-เอ็สเอ็ส
# สาธารณรัฐคาบาร์ดีโน-บัลคาเรีย
คาบาร์ดีโน-บัลคาเรีย  หรือชื่อทางการว่า สาธารณรัฐคาบาร์ดีโน-บัลคาเรีย (; คาบาร์เดีย: ; คาราไช-บัลคาร์:) เป็นสาธารณรัฐหนึ่งของประเทศรัสเซีย ในเขตสหพันธ์คอเคซัสเหนือ จากข้อมูลสำรวจสำมะโนประชากรปี ค.ศ. 2010 มีประชากร 859,939 คน สาธารณรัฐมีพื้นที่ 12,500 ตารางกิโลเมตร มีเมืองหลวงคือ นัลชิค ยังมีภูเขาที่สูงที่สุดในยุโรป คือ ยอดเขาเอลบรุส ระดับความสูง 5,642 เมตร มีหิมะปกคลุมอยู่ตลอดทั้งปี
# เครื่องราชอิสริยาภรณ์ทริสเติล
เครื่องราชอิสริยาภรณ์อันเป็นโบราณมงคลและมีเกียรติยศยิ่งทริสเติล  เป็นเครื่องอิสริยาภรณ์อัศวินสกอตแลนด์ สถาปนาขึ้นในปี ค.ศ. 1687 โดยพระเจ้าเจมส์ที่ 7 แห่งสกอตแลนด์ (เจมส์ที่ 2 แห่งอังกฤษและไอร์แลนด์) เครื่องราชอิสริยาภรณ์นี้มีอยู่ทั้งหมด 16 สำรับสำหรับอัศวินและเลดี้ และมีสำรับสำหรับอัศวินพิเศษซึ่งสงวนไว้สำหรับสมาชิกราชวงศ์และพระประมุขต่างชาติ) 

องค์ประธานแห่งเครื่องราชอิสริยาภรณ์คือพระเจ้าแผ่นดินสกอตแลนด์และพระเจ้าแผ่นดินบริเตนใหญ่ในเวลาต่อมา1687 Warrant, quoted in Statutes (1978), p2 states revive the said Order, of which his Majesty is the undoubted and rightful Sovereign องค์ประธานทรงพระราชทานเครื่องราชอิสริยาภรณ์นี้ได้ตามพระราชอัธยาศัยโดยปราศจากคำแนะนำจากรัฐบาล ตราหลักของเครื่องราชอิสริยาภรณ์คือดอกทริสเติล ซึ่งเป็นดอกประจำชาติสกอตแลนด์ เครื่องราชย์อิสริยาภรณ์นี้มีภาษิตละตินว่า Nemo me impune lacessit (“ไม่มีใครยั่วยุข้าแล้วได้เว้นโทษ”)1687 Statutes, quoted in Statutes (1987), p6 ซึ่งเป็นภาษิตเดียวกับที่ปรากฎอยู่บนตราแผ่นดินสหราชอาณาจักรสำหรับใช้ในสกอตแลนด์ และเป็นภาษิตประจะหน่วยกรมทหารราบหลวงแห่งสกอตแลนด์, องค์รักษ์สกอต และผู้เฝ้ายามดำแห่งแคนาดา

สหราชอาณาจักรมีเครื่องอิสริยาภรณ์อัศวินอยู่สามเครื่อง แต่เครื่องสำหรับแต่ละประเทศในสหราชอาณาจักร (อังกฤษ, สกอตแลนด์, ไอร์แลนด์) เครื่องราชอิสริยาภรณ์ทริสเติลเป็นเครื่องราชอิสริยาภรณ์ที่มีเกียรติสูงสุดของสกอตแลนด์ และมีเกียรติเป็นลำดับสองในสหราชอาณาจักร เป็นรองเพียงเครื่องราชอิสริยาภรณ์การ์เตอร์ ซึ่งเป็นเครื่องอิสริยาภรณ์อัศวินที่มีความเก่าแก่ที่สุดในสหราชอาณาจักร
# วิธีโลกี
วิธีโลกี (โลกี มาจาก loci ในภาษาละติน แปลว่า "สถานที่ต่าง ๆ") หรือ การเดินทางผ่านความจำ หรือ ปราสาทแห่งความจำ เป็นกลวิธีช่วยจำแบบหนึ่งที่เพิ่มความจำโดยอาศัยการสร้างมโนภาพของสิ่งแวดล้อมเชิงพื้นที่ที่คุ้นเคยในการเพิ่มขีดความสามารถในการระลึกข้อมูล วิธีนี้มีการใช้ในศาสตรนิพนธ์เชิงวาทศิลป์กรีกและโรมันโบราณ (ใน เรโตริกาอัดเฮเรนนิอุม ของผู้เขียนนิรนาม เดโอราโตเร ของกิแกโร และ อินสติตูตีโอโอราโตเรีย ของกวินตีเลียน) ผู้ชนะเลิศการแข่งขันความจำหลายคนได้อ้างใช้วิธีโลกีเพื่อระลึกหน้าตาคน ตัวเลข และรายการศัพท์

คำว่า "วิธีโลกี" สามารถพบได้ในงานวิจัยชำนัญพิเศษทางด้านจิตวิทยา ประสาทชีววิทยา และความจำ แต่คำนี้ก็มีการใช้ทั่วไปอย่างน้อยเริ่มตั้งแต่ช่วงครึ่งแรกของศตวรรษที่ 19 ในผลงานทางด้านวาทศิลป์ ตรรกศาสตร์ และปรัชญาเช่น ในการอภิปรายเรื่อง "ความจำเฉพาะที่" เจมิซันกล่าวว่า "ประโยคหรือบทร้อยกรองช่วยระลึกมีประโยชน์มากกว่าวิธีโลกี" อเล็กแซนเดอร์ เจมิซัน, A Grammar of Logic and Intellectual Philosophy, A. H. Maltby, 1835, p112 จอห์น โอคีฟกับลินน์ เนเดิลเขียนว่า'วิธีโลกี' เป็นกลวิธีที่อาศัยจินตนาการที่รู้จักโดยชาวกรีกและโรมันโบราณ เยตส์ (ค.ศ. 1966) อธิบายวิธีนี้ในหนังสือของตนชื่อ ศิลปะแห่งความจำ ส่วนลูเรีย (ค.ศ. 1969) ก็ได้อธิบายวิธีนี้เช่นกัน ผู้ใช้กลวิธีนี้จะจำแผนผังของตึกหรือสิ่งปลูกสร้างแห่งใดแห่งหนึ่ง หรือร้านค้าตามท้องถนนต่าง ๆ หรือสถานที่ใดก็ได้ที่มีโลกัส (สถานที่) ที่ต่างกันหลายที่ เมื่อต้องการระลึกสิ่งของกลุ่มหนึ่ง ผู้ใช้กลวิธีนี้จะ 'เดิน' ผ่านโลกัสเหล่านี้ในจินตนาการของตนเองและนำสิ่งของทีละชิ้นไปไว้ในแต่ละโลกัสเหล่านั้นในใจ โดยต้องสร้างมโนภาพเพื่อเชื่อมโยงสิ่งของชิ้นหนึ่งกับลักษณะเด่นใดก็ได้ของโลกัสแห่งนั้น หลังจากนั้น การระลึกสิ่งของชิ้นนั้นต้องอาศัย 'การเดิน' ผ่านโลกัสต่าง ๆ เพื่อให้โลกัสใดโลกัสหนึ่งช่วยปลุกฤทธิ์มโนภาพสิ่งของที่ต้องระลึก ประสิทธิพลังของกลวิธีนี้ มีหลักฐานสนับสนุนอย่างหนักแน่น (รอสส์และลอว์เรนส์ ค.ศ. 1968, โคอวิตส์ ค.ศ. 1969, 1971, บริกก์ส ฮอว์คินส์ และโครวิตส์ ค.ศ. 1970, ลี ค.ศ. 1975) และข้อบกพร่องอันน้อยนิดในการใช้วิธีนี้ก็มีหลักฐานสนับสนุนเป็นอย่างดีเช่นกัน

 วิธี 
เรโตริกาอัดเฮเรนนิอุม (วาทศิลป์สำหรับเฮเรนเนียสGaius Herennius ปัจจุบันไม่มีใครรู้ว่าเป็นใคร) และเอกสารโบราณอื่นโดยมากแนะนำให้ใช้วิธีโลกีกับการเข้ารหัสอย่างละเอียดต่าง ๆ เช่นการเพิ่มรูปภาพ เสียง และรายละเอียดอื่นในการมโนภาพของสิ่งของต่าง ๆ เพื่อเพิ่มพลังให้แก่สามารถในการจำ อย่างไรก็ตาม อีกมุมมองหนึ่งคือ ความจำเชิงพื้นที่มีพลังสูงอยู่แล้ว ดังนั้นการนำสิ่งของต่าง ๆ ไปไว้สถานที่ต่าง ๆ ในใจ ไม่ว่าเป็นสถานที่จริงหรือในจินตนาการ โดยไม่ต้องเพิ่มรายละเอียดให้กับสิ่งของเหล่านั้น ก็อาจมีประสิทธิผลได้

วิธีโลกีรูปแบบอื่นอาจอาศัยการใช้สถานที่ในจินตนาการอย่างเดียว เช่น บ้าน วัง ถนน และเมือง นักวิชาการหลายคนเชื่อว่า การใช้สถานที่ในจินตนาการเหล่านี้ อาจมีความยุ่งยากในตอกแรก แต่กระบวนการหลังจากนั้นก็จะเหมือนวิธีโลกีแบบดั้งเดิม โดยประโยชน์ของการสร้างเมืองในจิตนาการนี้ คืออาจใช้เมืองแต่ละเมืองเป็นตัวแทนของหัวข้อใดหัวข้อหนึ่งที่อยากจำหรือศึกษา และการกระทำเช่นนี้ อาจเป็นการจัดข้อมูลแบบมีประสิทธิภาพและอาจเป็นการทบทวนข้อมูลอย่างเป็นปกติที่ง่ายขึ้น ซึ่งทั้งสองอาจเป็นสิ่งจำเป็นในการเก็บข้อมูลไว้ในความทรงจำระยะยาว
# สาธารณรัฐคาคัสเซีย
คาคัสเซีย (; คาคัส:) หรือชื่อทางการคือ สาธารณรัฐคาคัสเซีย (, ; คาคัส:) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงชื่อ อะบาคัน ซึ่งเป็นเมืองที่ใหญ่ที่สุดของสาธารณรัฐนี้ จากข้อมูลสำรวจสำมะโนประชากรปี ค.ศ. 2010 คาคัสเซียมีประชากร 532,403 คน
# แคว้นอูกายาลิ
แคว้นอูกายาลิ  เป็นแคว้นที่ไม่ติดทะเลของประเทศเปรู ตั้งอยู่บริเวณป่าดิบชื้นแอมะซอน ชื่อของแคว้นมาจาก แม่น้ำอูกายาลิ มีเมืองหลักชื่อ ปูกัลปา

อูกายาลิ
# สาธารณรัฐมอร์โดเวีย
มอร์โดเวีย  หรือชื่อทางการว่า สาธารณรัฐมอร์โดเวีย  (; มอคชา/เอิร์สยา: , Mordoviya Respublikas) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงชื่อ ซารันสค์ จากข้อมูลสำรวจสำมะโนประชากรปี ค.ศ. 2010 มีประชากร 834,755 คน ชาวรัสเซีย (ร้อยละ 53.4) และชาวมอร์ดวิน (ร้อยละ 40.0) ถือเป็นกลุ่มชาติพันธุ์กลุ่มใหญ่ที่สุดของสาธารณรัฐ
# อิลลีย์ยีน
อิลลีย์ยีน หรือ อิลลีย์ยูน (แปลตรงตัว: สวรรค์) เป็นคำที่มาจากอัลกุรอานที่อิงถึงสถานที่ "สูงสุด" ที่อยู่เหนือสวรรค์และใกล้บัลลังก์พระเจ้า (อัล-อัรช์) มากที่สุด หรือเป็นเคราะห์ดีที่อยู่ในบันทึกของผู้ทำดี (คล้ายกับ ซิจญีน)Patrick Hughes, Thomas Patrick Hughes Dictionary of Islam Asian Educational Services 1995  page 200

คำนี้ถูกกล่าวไว้ในซูเราะฮ์ อัลมุฏอฟฟิฟีนของอัลกุรอาน คำตรงข้ามของ อิลลีย์ยีน คือ ซิจญีน

ศัพท์มูลวิทยา
คำนี้เป็นคำคุณศัพท์ที่มีความหมายตรงข้ามกันกับ ซิจญีน (ในมุมมองของอัลกุรอาน) โดยเป็นพหุพจน์ของ อะลีย์ยะ  ที่หมายถึง "สูง, สูงส่ง" ซึ่งเป็นคำที่มาจากรากของ ʿ-L-W  และมีเสียงคล้ายกันกับคำในภาษาฮีบรูว่า เอลโยน  ที่หมายถึง "เหนือกว่า, เหนือที่สุด" หรือ "สูงที่สุด"

ธรรมเนียมชีอะฮ์
รายงานจากธรรมเนียมบางส่วนของชีอะฮ์ กลุ่มอะฮ์ลุลบัยต์ถูกสร้างมาจากดินแห่ง อิลลีย์ยีนMohammad Ali Amir-Moezzi The Divine Guide in Early Shi'ism: The Sources of Esotericism in Islam SUNY Press 2016  page 166

ดูเพิ่ม
เอลโยน
สวรรค์
เอลิเซียม
# เขตการปกครองของประเทศรัสเซีย
สหพันธรัฐรัสเซีย แบ่งเขตการปกครองออกเป็นหลายประเภทและหลายระดับ

 หน่วยองค์ประกอบ 

thumb|300px|หน่วยองค์ประกอบของสหพันธรัฐรัสเซียก่อนที่จะมีการผนวกหกภูมิภาคของยูเครนที่ถูกยึดครองในปี ค.ศ. 2014 และ 2022

ตั้งแต่วันที่ 30 กันยายน พ.ศ. 2565 สหพันธรัฐรัสเซียประกอบด้วยหน่วยองค์ประกอบ 89 แห่งที่เป็นสมาชิกของสหพันธรัฐConstitution, Article 65 อย่างไรก็ตาม หน่วยองค์ประกอบสหพันธรัฐ 2 แห่ง ได้แก่ สาธารณรัฐไครเมียและเมืองเซวัสโตปอล ได้รับการยอมรับในระดับสากลว่าเป็นส่วนหนึ่งของยูเครน หน่วยองค์ประกอบทั้งหมดมีสิทธิที่เท่าเทียมกันในแง่ที่ว่าพวกเขามีตัวแทนที่เท่าเทียมกัน - แต่ละแห่งมี่ผู้แทนสองคน - ในสภาสหพันธ์ (สภาสูงของสมัชชาแห่งชาติ) อย่างไรก็ตาม พวกเขามีความแตกต่างในระดับของเอกราชที่พวกเขาได้รับ

เขตการปกครองของรัฐบาลกลางมี 6 ประเภท ประกอบด้วย 22 สาธารณรัฐ, 9 ดินแดน, 46 แคว้น, 3 นครสหพันธ์, 1 แคว้นปกครองตนเอง และเขตปกครองตนเอง 4 แห่ง

เขตปกครองตนเองเป็นเพียงเขตเดียวที่มีสถานะแตกต่าง ในการเป็นหน่วยองค์ประกอบในแง่สิทธิของตนเอง แต่ในขณะเดียวกันก็ถือว่าเป็นเขตบริหารของหน่วยองค์ประกอบอื่น ๆ (โดย Chukotka Autonomous Okrug เป็นเขตเดียวที่ได้รับข้อยกเว้น)

 ประเภทของเขตปกครองอื่น ๆ 

 เขตสหพันธ์ 

thumb|left|300px|เขตสหพันธ์ของรัสเซีย

หน่วยองค์ประกอบของรัสเซียทั้งหมดถูกจัดกลุ่มเป็น 8 เขตสหพันธ์ แต่ละเขตปกครองโดยทูตที่ได้รับการแต่งตั้งจากประธานาธิบดีรัสเซีย ผู้แทนเขตของรัฐบาลกลางทำหน้าที่เป็นผู้ประสานงานระหว่างหน่วยองค์ประกอบและรัฐบาลกลาง และมีหน้าที่รับผิดชอบหลักในการกำกับดูแลการปฏิบัติตามกฎหมายของรัฐบาลกลาง

 เขตเศรษฐกิจ 

thumb|left|300px|เขตเศรษฐกิจของรัสเซีย

เพื่อวัตถุประสงค์ทางเศรษฐกิจและสถิติ หน่วยองค์ประกอบจะถูกจัดกลุ่มเป็น 12 เขตเศรษฐกิจ  (Russian Classification of Economic Regions (OK 024-95) of January 1, 1997 as amended by the Amendments #1/1998 through #5/2001.  Section II. Economic Regions) เขตเศรษฐกิจและส่วนต่าง ๆ ที่มีแนวโน้มทางเศรษฐกิจร่วมกันจะถูกจัดกลุ่มเป็นเขตเศรษฐกิจและเขตมหภาค

 เขตการทหาร 

thumb|left|300px|เขตการทหารของรัสเซีย

เพื่อให้กองทัพสามารถจัดการหน่วยทหาร การฝึก และกิจกรรมปฏิบัติการอื่น ๆ ได้อย่างมีประสิทธิภาพ หน่วยองค์ประกอบจะถูกจัดกลุ่มเป็น 5 เขตการทหาร เขตทหารแต่ละเขตดำเนินการภายใต้คำสั่งของสำนักงานใหญ่ของเขต นำโดยผู้บัญชาการเขต และอยู่ภายใต้สังกัดเสนาธิการของกองทัพสหพันธรัฐรัสเซีย
# กระโดดไกล
กีฬากระโดดไกล  เป็นกีฬาประเภทลานประเภทหนึ่ง ที่นักกีฬาต้องใช้ความเร็ว ความแข็งแกร่ง และความว่องไว ในการพยายามกระโดดให้ไกลที่สุดเท่าที่จะทำได้จากเส้นกำหนด กีฬาประเภทนี้มีการแข่งขันมาตั้งแต่โอลิมปิกโบราณ และในกีฬาโอลิมปิกสมัยใหม่ เริ่มแข่งขันครั้งแรกปี ค.ศ. 1896 สำหรับผู้ชาย และสำหรับผู้หญิงในปี ค.ศ. 1948
# กระโดดค้ำถ่อ
กีฬากระโดดค้ำถ่อ  เป็นกีฬาลู่และลานประเภทหนึ่ง ที่ผู้เล่นจะใช้ไม้ค้ำที่มีลักษณะยาวและโค้งงอได้ (ปัจจุบันมักทำจาก ไฟเบอร์กลาส หรือ คาร์บอนไฟเบอร์) วิ่งแล้วกระโดดค้ำให้พ้นราว มีการแข่งขันในโอลิมปิกตั้งแต่ปี ค.ศ. 1896 สำหรับผู้ชาย และตั้งแต่ปี ค.ศ. 2000 สำหรับผู้หญิง

กีฬาประเภทนี้ถือเป็นหนึ่งใน 4 ประเภทกีฬาที่สำคัญของกรีฑา ร่วมไปกับกีฬากระโดดสูง กระโดดไกล และเขย่งก้าวกระโดด ผู้เข้าแข่งขันกีฬาประเภทนี้หลายคนมักมีพื้นฐานทางด้านยิมนาสติกส์ ตัวอย่างเช่นเจ้าของสถิติโลก เยเลนา อิซินบาเยวา และไบรอัน สเติร์นเบิร์ก ที่สะท้อนให้เห็นถึงลักษณะทางกายภาพของกีฬาที่คล้าย ๆ กันRosenbaum, Mike. Yelena Isinbayeva: Pole Vault Record-Breaker. About Track and Field. Retrieved on 25 January 2014.Rudman, Steve (31 May 2013). Huskies vault legend Brian Sternberg (1943-13). Sports Press NW. Retrieved on 2014-01-25.
# พลเอกทหารสื่อสาร
พลเอกทหารสื่อสาร  เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท  แต่อยู่ต่ำกว่าพลเอกอาวุโส  และจอมพล  มีผู้ได้รับยศพลเอกทหารสื่อสารเพียงสองคนในประวัติศาสตร์ ได้แก่เอริช เฟ็ลกีเบิล (ได้รับเมื่อ 1940) และอัลแบร์ท เพราน์ (ได้รับเมื่อ 1944)

ยศทหารในกองทัพบกที่มีศักดิ์เท่าเทียมกันได้แก่พลเอกทหารราบ , พลเอกทหารม้า , พลเอกทหารปืนใหญ่  , พลเอกทหารช่าง , พลเอกทหารภูเขา  และพลเอกทหารยานเกราะ 

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ , พลเอกทหารพลร่ม , พลเอกทหารปืนใหญ่ต่อต้านอากาศยาน , พลเอกทหารสื่อสารอากาศ  และพลเอกทหารนักบิน 

ดูเพิ่ม
 การเปรียบเทียบยศทหารแวร์มัคท์
 ยศและเครื่องหมายของวัฟเฟิน-เอ็สเอ็ส
# เวย์ลัน สมิตเธอส์
เวย์ลัน โจเซฟ สมิตเธอส์ จูเนียร์ (, เกิด 25 ธันวาคม 1951) หรือมักเรียกสั้น ๆ เพียง มิสเตอร์สมิตเธอส์ หรือ สมิตเธอส์ (สะกดแบบอื่น: สมิตเธอร์คำแปลภาคภาษาไทยใน The Simpsons: Tapped Out) เป็นตัวละครสมมติในซิทคอมแอนิเมชั่นเรื่องเดอะซิมป์สันส์ พากย์เสียงโดย Harry Shearer สมิตเธอส์ปรากฏตัวครั้งแรกในตอน "Homer's Odyssey" แต่เขาปรากฏตัวเพียงแค่เสียงครั้งแรกจริง ๆ ในตอนปฐมทัศน์ของเดอะซิมป์สันส์ ตอน "Simpsons Roasting on an Open Fire" เขาเป็นเจ้าหน้าที่บริหารระดับสูงของโรงไฟฟ้านิวเคลียร์สปริงฟีลด์ และเป็นผู้ช่วยส่วนตัวของมิสเตอร์เบินส์ เจ้าของโรงไฟฟ้า

ความซื่อสัตย์และทุ่มเทให้กับมิสเตอร์เบินส์ของเขานั้นได้แรงบันดาลใจมาจากการที่เจ้าหน้าที่และผู้บริหารหลาย ๆ คนของฟอกซ์ ปฏิบัติต่อ Barry Diller ชื่อขึ้นต้น (เวย์ลัน; Waylon) นั้นดัดมาจากชื่อของนักเล่นหุ่นกระบอก เวย์แลนด์ ฟลาเวอส์ (Wayland Flowers) ไอเดียที่ให้สมิตเธอส์มีรูปแบบความชอบทางเพศที่กำกวมนั้นมาจาก Sam Simon แซมบอกว่าสมิตเธอส์ควรเป็นเกย์และมีความรักที่ไม่มีวันหายไปต่อมิสเตอร์เบินส์ ในการปราฏตัวครั้งแรกของสมิตเธอส์ เป็นครั้งแรกและครั้งเดียวที่เขามีลักษณะผิวสี และมีผมสีน้ำเงิน แม็ท เกรนิง ผู้สร้างเดอะซิมป์สันส์ กล่าวไว้ในบทสัมภาษณ์ของทีเอ็มซีว่ามันเป็นข้อผิดพลาดในขั้นตอนการลงสีที่ทำให้สมิตเธอส์มีสำผิวคล้ำและผมน้ำเงิน แต่ทีมผู้ผลิตไม่มีทุนเพียงพอที่จะแก้ไขการลงสีน้ันก่อนที่ตอนนั้นจะออกฉายทางโทรทัศน์

สมิตเธอส์เป็นผู้ช่วยที่ซื่อสัตย์ ทำตามคำสั่ง และแอบชอบมิสเตอร์เบินส์ลับ ๆ ความสัมพันธ์ของทั้งคู่มักเป็นมุกตลกโผล่มาในบางตอนของเดอะซิมป์สันส์ ในหลาย ๆ ทาง สมิตเธอส์ถือว่าเป็นรูปเหมารวมของเกย์ที่ไม่เปิดตัว (closeted gay) มีการอุปมาอย่างเปิดเผย (overt allusion) และคำสองแง่สองง่าม (double entendre) มากมายที่เกี่ยวกับลักษณะรักร่วมเพศ (homosexual) ของเขา ในขณะที่ผู้ผลิตรายการบางคนก็ตีความสมิตเธอส์ไปเลยว่าเป็น “รักร่วมมิสเตอร์เบินส์” (“Burns-sexual”) ในซีซั่น 27 (ปี 2016) ตอน "The Burns Cage" ท้ายที่สุดเขาได้ตัดสินใจเปิดตัวว่าตนเองเป็นเกย์
# สาธารณรัฐอัลไต
สาธารณรัฐอัลไต (; , ; Altai: , Altay Republik)Name used in internal passports according to law ПОСТАНОВЛЕНИЕ Правительства Республики Алтай от 17.07.2001 N 208 "О ТИПОВОМ ОБРАЗЦЕ БЛАНКА-ВКЛАДЫША РЕСПУБЛИКИ АЛТАЙ К БЛАНКУ ПАСПОРТА ГРАЖДАНИНА РОССИЙСКОЙ ФЕДЕРАЦИИ" เป็นหนึ่งในหน่วยองค์ประกอบของประเทศรัสเซีย (สาธารณรัฐ) ทางด้านภูมิศาสตร์ ตั้งอยู่ในไซบีเรียตะวันตก ุรัสเซียส่วนที่อยู่ในทวีปเอเชีย ในเขตสหพันธ์ไซบีเรีย สาธารณรัฐอัลไตมีพื้นที่  และมีประชากร 206,168 คน (ค.ศ. 2010) ถือเป็นสาธารณรัฐที่มีประชากรน้อยที่สุดของรัสเซียและในเขตสหพันธ์ไซบีเรีย

กอร์โน-อัลไตสค์เป็นเมืองหลวงและเป็นเมืองที่ใหญ่ที่สุดของสาธารณรัฐอัลไต

สาธารณรัฐอัลไตเป็นหนึ่งในสาธารณรัฐที่มีกลุ่มชาติพันธ์ุที่หลากหลาย ชื่อของสาธารณรัฐเพื่อแสดงถึงชนพื้นเมือง ชาวอัลไต ส่วนประชากรส่วนใหญ่เป็นกลุ่มชนเตอร์กิก 35% รวมถึงชาวรัสเซียมีประชากร 57% กลุ่มชาติพันธุ์ส่วนน้อย อาทิ ชาวคาซัค และกลุ่มชาติพันธุ์อื่นของเอเชียกลาง และชาวเยอรมัน ภาษาทางการของสาธารณรัฐอัลไต คือ ภาษารัสเซีย ภาษาคาซัค และภาษาอัลไต
# มีนาคม พ.ศ. 2563
มีนาคม พ.ศ. 2563 เป็นเดือนที่ 3 ของปี พ.ศ. 2563 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# โลเรนโซ ซันซ์
โลเรนโซ ซันซ์ มันเซโบ (9 สิงหาคม พ.ศ. 2486 – 21 มีนาคม พ.ศ. 2563) เป็นนักธุรกิจชาวสเปน อดีตประธานสโมสรฟุตบอลเรอัลมาดริดและเจ้าของสโมสรฟุตบอลมาลากา

 ชีวิตช่วงต้น 
เกิดที่กรุงมาดริด ประเทศสเปน ซันซ์เล่นฟุตบอลในตำแหน่งผู้รักษาประตูครั้งเยาวชนให้กับหลายสโมสรในลีกเล็กของมาดริด รวมถึงเซเด ปูเอร์ตาโบนิตา ด้วยเป็นนักธุรกิจที่ชาญฉลาด ทำให้เขาสร้างความมั่งคั่งให้กับตนเองในกิจการอสังหาริมทรัพย์และการก่อสร้าง

 ประธานเรอัลมาดริด
ซันซ์ดำรงตำแหน่งคณะกรรมการสโมสรฟุตบอลเรอัลมาดริดตั้งแต่ปี 2528 ถึง 2538 แล้วจึงดำรงตำแหน่งประธานสโมสรเมื่อวันที่ 26 พฤศจิกายน 2538 หลังราโมน เมนโดซาถูกบังคับให้ลาออกเนื่องด้วยปัญหาทางการเงิน สังคม และกีฬาของสโมสร ซันซ์พยายามที่จะเปลี่ยนสโมสรโดยนำผู้เล่นที่มีชื่อเสียงอย่างดาวอร์ ซือเกอร์ และเพรดรัก มีจาโตวิช ด้วยเงินของเขาเอง นี่นำไปสู่ชัยชนะในรายการยูฟ่าแชมเปียนส์ลีกที่รอคอยมานาน ซึ่งไม่เคยชนะเลยนับตั้งแต่ปี 2509 โดยสโมสรเป็นผู้ชนะเลิศในรายการปี 2541 และ 2543

แต่การชนะเลิศยูฟ่าแชมเปียนส์ลีกสองครั้งก็ไม่เพียงพอที่จะซ่อนปัญหาทางการเงินที่ยังคงรังควานสโมสร และในการเลือกตั้งไม่กี่สัปดาห์หลังรอบชิงชนะเลิศปี 2543 เขาก็เสียตำแหน่งประธานสโมสรให้กับโฟลเรนติโน เปเรซ

 การเสียชีวิต 
ซันซ์เสียชีวิตในตอนเย็นของวันที่ 21 มีนาคม 2563 ด้วยอายุ 76 ปี หลังผลตรวจโรคโควิด-19 เป็นบวก
# สาธารณรัฐคาราชาเยโว-ซีร์คัสเซีย
คาราชาเยโว-ซีร์คัสเซีย  หรือชื่อทางการว่า สาธารณรัฐคาราชาเยโว-ซีร์คัสเซีย (; คาราไช-บัลคาร์: ; เชียร์เคสส์: ; โนไก:) เป็นหนึ่งในเขตการปกครองรูปแบบสาธารณรัฐของประเทศรัสเซีย อยู่ในเขตเศรษฐกิจคอเคซัสเหนือของรัสเซียใต้ และเป็นส่วนหนึ่งของเขตสหพันธ์คอเคซัสเหนือ คาราชาเยโว-ซีร์คัสเซียมีประชากร 477,859 คน (ค.ศ. 2010) เมืองเชียร์เคสสค์เป็นเมืองที่ใหญ่ที่สุดและเป็นเมืองหลวงของสาธารณรัฐ

คาราชาเยโว-ซีร์คัสเซียเป็นหนึ่งในสาธารณรัฐที่มีกลุ่มชาติพันธุ์ที่หลากหลาย ชื่อสาธารณรัฐแสดงให้เห็นถึงชนพื้นเมือง คือ ชาวคาราไชและชาวเชียร์เคสส์ โดยมีชาวคาราไชเป็นประชากรส่วนใหญ่ (ร้อยละ 40) ตามมาด้วยชาวรัสเซีย (ร้อยละ 30) และชาวเชียร์เคสส์ (ร้อยละ 12) ภาษาทางการของสาธารณรัฐมี 5 ภาษา คือ ภาษารัสเซีย ภาษาอาบาซา ภาษาเชียร์เคสส์ (คาบาร์เดีย) ภาษาคาราไช-บัลคาร์ และภาษาโนไก
# เรียโดวอยอะเลคซันดร์มาโตรซอฟ
เรียโดวอยอะเลคซันดร์มาโตรซอฟ  เป็นภาพยนตร์แนวชีวประวัติและสงครามจากสหภาพโซเวียตในปี 1947 กำกับโดยเลโอนิด ลูคอฟ ภาพยนตร์เรื่องนี้เล่าชีวประวัติของอะเลคซันดร์ มาโตรซอฟ ทหารหนุ่มที่ต่อสู้ในช่วงมหาสงครามของผู้รักชาติ ผู้ซึ่งเอาตัวเข้าบังรังปืนกลของฝ่ายเยอรมันРядовой Александр Матросов
# สาธารณรัฐอิงกูเชเตีย
สาธารณรัฐอิงกูเชเตีย (; ; ,) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ตั้งอยู่ในเขตสหพันธ์คอเคซัสเหนือ มีเมืองหลวงคือมากัส

สาธารณรัฐอิงกูเชเตียมีพื้นที่ 3,000 ตารางกิโลเมตร เป็นสาธารณรัฐที่มีพื้นที่เล็กที่สุดของหน่วยองค์ประกอบของประเทศรัสเซีย หากไม่นับนครสหพันธ์ ก่อตั้งเมื่อวันที่ 4 มิถุนายน ค.ศ. 1992 หลังจากที่สาธารณรัฐสังคมนิยมโซเวียตปกครองตนเองเชเชน-อิงกุช (Chechen-Ingush Autonomous Soviet Socialist Republic) แตกออกเป็น 2 สาธารณรัฐLaw of June 4, 1992Official website of the Republic of Ingushetia. Social-Economic Characteristics   สาธารณรัฐมีชนพื้นเมืองคือชาวอิงกุชที่สืบเชื้อสายมาจากชาวไวนาฮ์ (Vainakh) และนับถืออิสลามเป็นส่วนใหญ่ จากข้อมูลประชากรปี ค.ศ. 2010 มีประชากร 412,529 คน
# ชะฮ์อาลัม
ชะฮ์อาลัม  เป็นเมืองหลวงของรัฐเซอลาโงร์ ประเทศมาเลเซีย ได้เป็นเมืองหลวงของรัฐแทนที่กัวลาลัมเปอร์เมื่อปี ค.ศ. 1978 เนื่องจากกัวลาลัมเปอร์ได้ตั้งเป็นดินแดนสหพันธ์เมื่อ ค.ศ. 1974 ชะฮ์อาลัมเป็นเมืองแรกที่ได้รับการวางผังเมืองของมาเลเซียหลังได้รับอิสรภาพจากอังกฤษใน ค.ศ. 1957

ภูมิประเทศ

ภูมิอากาศ

วัฒนธรรม
ประชากร
ใน ค.ศ. 2010 เมืองนี้มีประชากร 541,306 คน และแบ่งกลุ่มชาติพันธุ์ได้ดังนี้
 กลุ่มชาติพันธุ์ในชะฮ์อาลัม ชาติพันธุ์  ประชากร  ร้อยละ บูมีปูตรา  354,618  65.5% จีน  83,079  15.3% อินเดีย  55,867  10.3% อื่น ๆ  4,990  0.9% ไม่ใช่ชาวมาเลเซีย  42,752  7.9%

ความสัมพันธ์กับนานาชาติ
เมืองพี่น้อง
  ซูราบายา ประเทศอินโดนีเซีย
  ฮานัม ประเทศเกาหลีใต้
# เจนนี ชิปลีย์
เดมเจนนิเฟอร์ แมรี ชิปลีย์  เป็นอดีตนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 36 ของนิวซีแลนด์ตั้งแต่ปี พ.ศ. 2540 ถึงปี พ.ศ. 2542
# มิชโกลส์
มิชโกลส์ (; เช็ก และ ;) เป็นนครทางตะวันออกเฉียงเหนือของประเทศฮังการี เป็นที่รู้จักด้านอุตสาหกรรมหนัก มีประชากร 161,265 คน (ข้อมูล 1 มกราคม ค.ศ. 2014) มิชโกลส์เป็นเมืองใหญ่อันดับ 4 ของฮังการี (รองจากบูดาเปสต์ แดแบร็ตแซ็น และแซแก็ด) เป็นเมืองหลักของเทศมณฑลโบร์โชด-ออบออูย-แซ็มเปลน
# เปช
เปช  เป็นเมืองใหญ่เป็นอันดับ 5 ของประเทศฮังการี ตั้งอยู่บนพื้นที่ลาดเอียงของเทือกเขาเมเซก  ทางตะวันตกเฉียงใต้ของประเทศ ใกล้กับชายแดนประเทศโครเอเชีย

ก่อตั้งขึ้นในชื่อ Sopianae โดยชาวโรมันในช่วงเริ่มต้นของศตวรรษที่ 2 บริเวณที่ชนชาวเคลต์และแพนโนนิอาศัยอยู่ ในศตวรรษที่ 4 เป็นเมืองหลวงของจังหวัดวาเลเรีย และเป็นศูนย์กลางของคริสเตียนช่วงแรก สุสานคริสเตียนยุคแรกของยุคนั้นได้รับการบรรจุเป็นมรดกโลกของยูเนสโกในเดือนธันวาคม ค.ศ. 2000

เขตรับผิดชอบของสังฆนายกได้ก่อตั้งขึ้นในปี ค.ศ. 1009 โดยพระเจ้าอิชต์วานที่ 1 แห่งฮังการี และมีการตั้งมหาวิทยาลัยแห่งแรกของฮังการีที่เมืองเปชเมื่อปี ค.ศ. 1367 โดยพระเจ้าหลุยส์ที่ 1 แห่งฮังการี (ยังคงเป็นมหาวิทยาลัยที่ใหญ่ที่สุดในเปช มีนักศึกษา 34,000 คนwww.okm.gov.hu, Oktatási és Kulturális Minisztérium oldala, Az Oktatási Évkönyv 2008/2009 letölthető PDF-formátumban.) ในปี 2000 ได้รับเลือกให้เป็นเมืองหลวงทางวัฒนธรรมของยุโรป ร่วมกับเมืองเอสเซินและอิสตันบูล
# มาลากาล
มาลากาล (Malakal) เป็นนครในประเทศซูดานใต้ เป็นเมืองใหญ่เป็นอันดับ 2 ของประเทศ รองจากเมืองหลวง จูบา

มาลากาลเป็นเมืองหลวงของรัฐอัปเปอร์ไนล์ ตั้งอยู่บนฝั่งขวาของแม่น้ำไวต์ไนล์ เมืองมีมหาวิทยาลัยอัปเปอร์ไนล์ซึ่งก่อตั้งในปี ค.ศ. 1991 Britannica,Juba, britannica.com, USA, accessed on July 7, 2019
# ตาร์บ
ตาร์บ  เป็นเทศบาลหนึ่งในจังหวัดโอต-ปีเรเน แคว้นอ็อกซีตานี ทางตะวันตกเฉียงใต้ของประเทศฝรั่งเศส ในอดีตเคยเป็นเมืองหลวงของแคว้นบีกอร์ ตั้งขึ้นเป็นเทศบาลเมื่อปี ค.ศ. 1790 เคยเป็นที่รู้จักในชื่อ Turba หรือ Tarba  ในยุคโรมันThe Princeton Encyclopedia of Classical Sites:Turba 
 
อ้างอิง
# นาอาดีบู
นาอาดีบู (, เบอร์เบอร์: Nwadibu, ชื่อเดิม ฝรั่งเศส:) เป็นเมืองใหญ่เป็นอันดับ 2 ของประเทศมอริเตเนีย เป็นศูนย์กลางการค้าที่สำคัญ เมืองมีประชากร 118,000 คน และมีมากกว่า 140,000 คน ในเขตมหานคร เมืองตั้งอยู่ไม่ไกลจากชายแดนประเทศมอริเตเนียกับเวสเทิร์นสะฮารา ดินแดนขัดแย้งกับโมร็อกโก
# นัมแฮ
นัมแฮ อาจหมายถึง

 นัมแฮ หรือ ทะเลใต้ ทะเลในประเทศเกาหลี
 อำเภอนัมแฮ
 เกาะนัมแฮ

 พระเจ้านัมแฮแห่งชิลลา
# นอวาอีกวาซู
นอวาอีกวาซู (, ท้องถิ่น:  หรือ , New Iguaçu) เป็นเทศบาลในรัฐรีโอเดจาเนโร ประเทศบราซิล ชื่อของเมืองตั้งตามแม่น้ำนอวาอีกวาซูที่ไหลผ่านเมือง เมืองมีประชากรราว 800,000 คน
# แม่น้ำตาปาฌอส
ตาปาฌอส  เป็นแม่น้ำในประเทศบราซิล ไหลผ่านป่าดิบชื้นแอมะซอน เป็นแควแม่น้ำสายใหญ่ของแม่น้ำแอมะซอน หากรวมความยาวกับแม่น้ำจูรูเอนา แม่น้ำตาปาฌอสจะมีความยาวราว 2,080 กิโลเมตร (1,290 ไมล์) เป็นหนึ่งในแม่น้ำใสที่ใหญ่ที่สุด คิดเป็น 6% ของลุ่มแม่น้ำแอมะซอน